# מינהל החירום הישובי

מסמך זה נועד לסייע לרשויות מקומיות ביישובים הערבים, לחזק במהירות את "המשמעת האזרחית" להתמודדות עם הקורונה בחודש רמדאן, על ידי חיזוק יכולות האכיפה של הרשות המקומית. לשם כך, הקצה משרד הפנים תקציב ייעודי לרשויות המוסלמיות המיועד להתמודדות עם הקורונה במהלך חודש רמדאן.

## מגמות רוחב בחברה הערבית

1. למרות שנתוני התחלואה בחברה הערבית נמוכים יחסית, ניתן לראות כי ישנה עלייה בתחלואה ביישובים הערבים ביחס לאוכלוסייה הכללית בשבועיים האחרונים.
2. בחברה הערבית ישנו מיעוט מובהק של נבדקים בקרב אוכלוסיות בסיכון, דבר שייתכן ומשפיע על מספר החולים המאובחנים לנו בקבוצות אלו. בני הנוער ומבוגרים צעירים (15-44) מהווים רוב מובהק של הנבדקים. המצב דומה גם בחתך הגילים של החולים המאומתים.
3. על אף עלייה בהיקף הבדיקות ביישובים הערבים, אחוז הבדיקות ביישובים הערבים אינו תואם את שיעור החברה הערבית באוכלוסייה.

## רמדאן

מצורף לינק למצגת להיערכות לרמדאן בימי הקורונה

## פעולות מתוקצבות לביצוע הרשות המקומית

1. **אנשי סיור לאיתור ומניעת התקהלויות:**

מודל המבוסס על ניסיון הרשויות הערביות כיום, הכולל חיזוק מערך האכיפה העירוני בידי אנשי אכיפה חיצוניים, המלווים בידי איש מקומי מוכר ומוערך (עובד עירייה, עובד חינוך וכו'), ליצירת אכיפה אפקטיבית תוך כדי שיח מכבד עם התושבים. הסיירים מהווים גורם קבוע הנמצא בשטח לאורך כל שעות היממה, מסתובבים באזורי התקהלות מוכרים וברחובות הראשיים לשם הסברה והרתעה. תפקיד הסיירים למנוע התקהלויות ובמידת הצורך להיות "העיניים" בשטח ולהזמין כוחות משטרה לפיזור ו/או מתן דוחות. אכיפה אפקטיבית תלויה בנוכחות תדירה ולכן יש צורך בכוח אדם שיאפשר סיורים לכל אורך שעות היממה. **מומלץ להשתמש בכוחות המקומיים ולהתאימם לקהלי היעד -** בהעברת המסרים כדאי להיעזר במשפיעים מקומיים ולהתאים אותם לקהלי היעד השונים: אנשי דת, אנשי חינוך, בעלי תפקידים ציבוריים, אנשי רפואה, אנשי ספורט ועוד.

1. **רכבי סיור:**

רכב ייעודי לשימוש יחידת הסיור, הכולל חזות מובהקת וברורה. ברכב צריכים להיות נציג של המשטרה/ הפיקוח העירוני בליווי איש מקומי מוכר ומוערך. אכיפה שנעשית על ידי גורמים שיש לתושבים אמון גבוה בהם היא אפקטיבית יותר. "הציבור מבין שהם מגיעים לשמור עליהם ולא רוצים סתם לעשות חיים קשים". חשוב לציין שאכיפה כנגד תושבים פרטיים המפרים הנחיות הינה פחות יעילה ולכן מומלץ להתמקד באכיפה בעסקים המפרים את ההנחיות ולא בלקוחות ולוודא באופן מתמשך כי העסק לא נפתח שוב.

1. **תקרה ניהולית:**

ברוב הרשויות אין מערך סדיר של פקחים ונדרשת השקעה ביצירת סנכרון בין הצוותים בשטח למטה ולגורמי האכיפה. יודגש כי אכיפה חייבת לבוא יד ביד עם הסברה מוגברת - לא נותנים דוחות לפני שמזהירים.

1. **ציוד מיגון:**

משרד הפנים הקצה תקציב ייעודי לרשויות לצורך רכישת ציוד מיגון בסיסי לצוותים העובדים בשטח (מתנדבים, שכירים ו/או עובדי הרשות), הכולל מסכות, כפפות, ג'ל חיטוי.

1. **חיזוק מוקד 106:**

מטרת המוקד העירוני היא לשמש יחידת שליטה ובקרה עירונית, המופקדת על המענה לפניות תושבים ועל איסוף צרכים לשם סיוע בקבלת החלטות ברשות. קיים תקצוב לתגבור המוקדים בתקופת הקורונה לשם מתן מענה מיטבי.

מצורף לינק : [לחוברת ניהול המוקד העירוני](https://www.gov.il/BlobFolder/generalpage/service-and-contact/he/home_main_local-government_municipal-info_10_service-and-contact-04.pdf)

דוגמאות להתאמת עבודת המוקד בימי קורונה ניתן למצוא באתר שיתוף הידע 265. למשל: [הקמת מוקד חירום בעראבה](https://www.265.org.il/database/%D7%A2%D7%99%D7%A8%D7%99%D7%99%D7%AA-%D7%A2%D7%A8%D7%90%D7%91%D7%94-%D7%94%D7%A7%D7%9E%D7%AA-%D7%9E%D7%95%D7%A7%D7%93-%D7%97%D7%99%D7%A8%D7%95%D7%9D-%D7%9C%D7%98%D7%99%D7%A4%D7%95%D7%9C-%D7%91%D7%A4/).

## עקרונות והמלצות באכיפת ציות להנחיות

1. **כוח אדם** - אכיפה אפקטיבית תלויה בנוכחות תדירה, יש צורך בכוח אדם שיאפשר סיורים לכל אורך שעות היממה.

**המלצה:** לעשות שימוש בסיורי מתנדבים, יחידת חילוץ עירונית , סיירת הורים וכד' על מנת להגדיל את מצבת כח האדם, בנוסף ניתן לתקצב שימוש בחברות אבטחה אזרחית.

1. **שיתוף פעולה**- שיתוף הפעולה בין הגורמים הרשותיים למשטרה הוא קריטי שכן רק לממשלה יש סמכות אכיפה אולם משאבי המשטרה מוגבלים

**המלצה**: מודל 1 לפיו שוטר מצטרף לסיור העירוני , או מודל 2 בו סיור עירוני מנסה לפזר התקהלויות ומפעיל את המשטרה במקרה הצורך .

1. **שילוב אכיפה והסברה-** אכיפה חייבת לבוא יד ביד עם הסברה, לא נותנים דוחות לפני שמזהירים

**המלצה:** הפצת הנחיות ואזהרות באמצעים רבים ככל שאפשר כגון ניידת כריזה, פוסטרים, רשתות חברתיות, פתואה של אנשי דות וכד'.

1. **אמון**- אכיפה שנעשית על ידי גורמים שיש לתושבים אמון גבוה בהם היא אפקטיבית יותר. "הציבור מבין שהם מגיעים לשמור עליהם ולא רוצים סתם לעשות חיים קשיים"

**המלצה**: לשלב בסיורים דמויות מקומיות מוכרות , כגון אנשי דת ורפואה שיגבירו את האמון בגורמי הסיור והאכיפה .

1. **מיקוד גיאוגרפי:** חלוקת האכיפה בישוב לפי אזורים **, כמן כן** זיהוי נקודות תורפה המועדות להתקהלויות מאפשרת ניהול אקטיבי של האכיפה

**המלצה:** מינוי אחראי לכל אזור בישוב והגברת אכיפה ממוקדת סביבי נקודת התורפה

1. **מיקוד אכיפה-** אכיפה כנגד תושבים פרטיים המפרים הנחיות הינה פחות אפקטיבית

**המלצה:** מיקוד אכיפה בעסקים המפרים את ההנחיות ולא בלקוחות. ווידוא מתמשך כי העסק לא נפח שוב

1. **אמצעי אכיפה-** הדרך היעילה ביותר למנוע התקהלויות היא באמצעות סיורים

**המלצה:** תקצוב תוספת רכבי סיור לרשויות

1. **גורם חיצוני-** לרשויות רבות אין יכולת אמיתית לקבוע ולאכוף סגירת עסקים מקומיים עקב הכרות אישית או קשרים משפחתים

**המלצה:** הנחייה ברורה של הממשלה בדבר סגירת עסקים ואכיפה משטרתית בהתאם.